**Barry James Hickey** (født 16. april 1936 i Leonora i Western Australia i Australia) er emeritert katolsk erkebiskop av Perth.

Liv og virke
------------

### Prest

Etter å ha gått på *St Charles Seminary* fullførte han sine lisensiatstudier i teologi ved Det pavelige universitet Urbaniana fra 1955 til 1959. 

Batty James Hickey ble ordinert til prest i Roma av kardinal Paolo Giobbe den 20. desember 1958. 

I 1973 tok han en mastergrad i sosialarbeid fra University of Western Australia.

### Biskop av Geraldton

Den 22. mars 1984 ble han utnevnt til biskop av Geraldton av pave Johannes Paul II. Han ble ordinert til biskop av sin forgjenger i Geraldton og erkebiskop av Perth, William Joseph Foley, den 1. mai samme år; medkonsekratorer var den tidligere erkebiskop av Perth, Lancelot John Goody, og tidligere biskop av Geraldton, Francis Xavier Thomas.

### Erkebiskop av Perth

Den 23. juli 1991 ble han utnevnt til erkebiskop av Perth. Innsettelsen i embedet fant sted den 27. august samme år.

Etter et besøk til Jerusalem på midten av 2000-tallet skrev Hickey boken *Living Biblically*, som oppfordret til mer bruk og lesing av Bibelen. Hickey valgte tittelen basert på en artikkel i *The Tablet* hvor forfatteren hadde skrevet om sin opplevelse av den karismatiske bevegelse i Storbritannia.

I separate skrifter viste Hickey sin støtte og oppmuntring til den karismatiske bevegelse.
I juni 2007 kom Hickey med en uttalelse som vakte oppmerksomhet idet han sa at hvis de vest-australske parlamentsmedlemmer som identifiserte seg som katolske ikke motsatte seg det lovforslag om menneskelig reproduktiv teknologi som ville tillate utvidelse av stamcelleforskning til forskning på menneskeembryoner, så kunne de bli nektet nattverd, eller i siste instans ekskommunikasjon. Katolske og ikke-katolske parlamentsmedlemmer kritiserte Hickey for dette.

*«Katolikker som stemmer for kloning av embryoer som er bestemt til ødeleggelse, handler mot Kirkens lære i en svært alvorlig sak, og de bør føle seg samvittighetsforpliktet til ikke å stemme på den måten. Hvis de gjør det fordi de mener at det er i pakt med deres samvittighet, bør de ikke gå til nattverd.»*
Erkebiskop Hickey utfordret sekulariseringstendensene i det australske samfunn. I 2010 stilte han for eksempel offentlig spørsmål ved mangelen på religiøs orientering hos Julia Gillard; hun var markant ateistisk.

Den 20. februar 2012 innvilget pave Benedikt XVI erkebiskop Barry James Hickeys aldersbetingede avskjedssøknad.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1872-1960) \*1916
* Erkebiskop Giovanni Panico (1895-1962) \*1935
* Erkebiskop Justin Daniel Simonds (1890-1967) \*1937
* Biskop Bernard Denis Stewart (1900-1988) \*1947
* Biskop Francis Xavier Thomas (1906-1985) \*1962
* Erkebiskop William Joseph Foley (1931-1991) \*1981
* Erkebiskop *Barry James Hickey* (1936- ) \*1984

Referanser
----------

1. ↑  Gilchrist, Michael (April 2009). «Book review: Living Biblically by Archbishop Barry Hickey». *AD2000*. 22 (3). Besøkt 21. desember 2011.
2. ↑  *Living Biblically*. s. iii.
3. ↑  Russell, Eddie (1997). *12 steps to divine healing* (paperback). Foreword by Barry James Hickey. Subiaco, Western Australia: Flame Ministries International. ISBN 0-646-30706-1.
4. ↑  «MPs to probe Archbishop stem cell threat». *Brisbane Times*. Australia. AAP. 7. juni 2007. Besøkt 8. juni 2007.
5. ↑  «Hickey's stem cell threat to be investigated». *The West Australian*. AAP. 7. juni 2007. Besøkt 8. juni 2007.
6. ↑  O'Brien, Amanda (30. juli 2010). «Perth's Catholic Archbishop stirs fears about atheism». *The Australian*. Besøkt 21. desember 2011.
7. ↑  hickeyb, lest 23. februar 2024

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** ISNI
 |